De er tøsefornærmede, lyder det fra John Bjerg, der er medlem af Jammerbugt byråd og nuværende løsgænger. Der er nemlig igen ballade i byrådet i Jammerbugt Kommune. - Jeg fik sådan et tilbageblik til skolen, hvor man fik en seddel med hjem om, at man havde været umulig i skolen, fortæller John Bjerg. - Det er ikke skældud til skolebørn, det er bare en anmodning, om ikke man godt vil være med til at drive politik på en mere ordentlig måde, understreger Mogens Christen Gade (V). Debatindlæg er ikke skælud Synderen bag det nyeste drama i den nordjyske kommune er et debatindlæg i tirsdagens udgave af Nordjyske Stifttidende med overskriften "Fire politikere udviser helt uacceptabel adfærd". I debatinlæget er det de fire byrådskollegaer fra henholdsvis konservative, fælleslisten og løsgængeren John Bjerg, der står for skud. - De eneste, der er sure, er dem, der kommer med det debatindlæg, konstaterer John Bjerg. Utyghed og mistillid De fire politikere angribes for at sprede mistillid til kommunens forvaltning og skabe utryghed blandt medarbejderne. - Den utryghed, der bevidst forsøges spredt overalt i vores forvaltninger tager vi skarp afstand fra, står der blandt andet skrevet af Frank Østergaard (F), Diane Arestrup (S), Anne-Mette Ulstrup (O), Ib Nellemann (V) og Mogens Christen Gade (V) på vegne af Socialitisk Folkeparti, Socialdemokratiet, Dansk Folkeparti og Venstre i kommunalbestyrrelsen i Jammerbugt Kommune. - En tillid den omtalte gruppe konstant bryder med mistillid til lederes og medarbejders vurderinger og mistillid til fagudvalgets beslutninger, står der yderligere i debatindlæget. Se hele inslaget herunder: Går i pressen Selvom politikerne bag debatindlægget ikke normalvis er meget for at lufte det beskidte vasketøj i offentligheden, så mener borgmesteren dog, at der er god grund til at gøre det nu. - Vores forvaltning har ikke mulighed for at svare igen. Det har vi som politikere. Men man skal ikke hænge sit personale ud. Og slet ikke når det er uberettiget, understreger han. - Der er udfordringer i forhold til samarbejdet. Vi er jo nogle partier, som bliver fremstillet, som om vi ikke stiller spørgsmål og bare går med venstre. Nej, det gør vi ikke. Tonerne kan godt gå højt, når lokalet er lukket, men man behøves ikke gå ud i offentlige medier konstant, bakker Diane Arestrup ham op. Kunne man ikke have gjort det på en anden måde end at gå i medierne? Jo, og det har vi også prøvet, konstaterer Mogens Christen Gade. Om stemningen når at vende, og der kan findes en vej til samarbejde, må tiden vise. - Jeg har ikke mødt nogen af dem endnu. Men jeg ser dem på torsdag til byrådsmøde, og så må vi se, hvad de siger. Men den politik jeg fører, den fortsætter uanset om nogen er sure eller ej. Flere balladesager i kommunen Det er heller ikke første gang, der er uenigheder i byrådet. Tidligere på året blev en af de fire politikere, Johnny Solberg, nemlig beskyldt for at have bedt en kollega om at ”lukke røven” , ligesom der for et par år siden var en politisag mod samme politiker, der på facebook havde skrevet strafbare ytringer mod borgmesteren. Hvordan er samarbejdet i dag? - Jeg synes, det er præget af mistillid, illoyalitet og præget af, at man ikke forstår, at det er vigtigt, at når vi mødes, skal vi arbejde sammen for at opnå resultater. Kan man ikke det, er det legalt at være uenig. - Det ved jeg ikke. Jeg har ikke mødt nogen af dem endnu. Men jeg ser dem på torsdag til byrådsmøde, og så må vi se, hvad de siger. Men den politik jeg fører, den fortsætter uanset om nogen er sure eller ej, understreger John Bjerg.

Referat:
Det er ikke første gang, der er uenigheder i byrådet.